اسلام آباد: قومی اسمبلی نیشنل یونیورسٹی آف پاکستان بل 2023 ء نا منظوری ءِ تس۔ دوشنبے نادے آ قومی اسمبلی ٹی بنجائی وزیر پارلیمانی امور مرتضیٰ جاوید عباسی تحریک پیش کرے کہ نیشنل یونیورسٹی آف پاکستان 2023 سینیٹ نا منظور کروک دروشم اٹ اوڑا سجفنگے۔ ایوان آن تحریک نا منظوری آن پد اسپیکر اسٹ آن پد ایلو بل انا غٹ شق آتا منظوری ءِ دوئی کرے۔ بنجائی وزیر مرتضیٰ جاوید عباسی تحریک پیش کرے کہ نیشنل یونیورسٹی آف پاکستان بل 2023 ءِ منظور کننگے۔ قومی اسمبلی بل انا امنائی منظوری ءِ تس۔ پارلیمانی سیکرٹری دفاع علی زاہدپارے کہ دا یونیورسٹی نا جوڑ کننگ نا مسخت بڑزکو تعلیم اٹ سویلین ءِ ہم اسہ وڑ وارخواہی فراوان کننگ ءِ۔ بنجائی حکومت دانا منظوری ءِ تسنے۔ صدر مملکت دا یونیورسٹی نا چانسلر مریک۔ چیف آف آرمی اسٹاف چیئر مین بورڈ آف ڈائریکٹر مریک۔
(اے پی پی)
